
Paskaidrojuma raksts 
“Grozījumi Rīgas domes 2023. gada 20. decembra saistošajos noteikumos 
Nr. RD-23-249-sn “Par pašvaldības atbalstu kultūras, mākslas pasākumu īstenošanai un amatiermākslas kolektīvu darbības nodrošināšanai Rīgā””

	1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi
Saistošie noteikumi “Grozījumi Rīgas domes 2023.  gada 20.  decembra saistošajos noteikumos Nr. RD-23-249-sn “Par pašvaldības atbalstu kultūras, mākslas pasākumu īstenošanai un amatiermākslas kolektīvu darbības nodrošināšanai Rīgā”” precizē kārtību un nosacījumus, kādā Rīgas valstspilsētas pašvaldība (turpmāk – Pašvaldība) atbalsta un piešķir finanšu līdzekļus (turpmāk – Līdzfinansējums) privātpersonām kultūras un mākslas pasākumu īstenošanai, publiskās mākslas darbu veidošanai un amatiermākslas kolektīvu darbības nodrošināšanai Rīgā.
Saistošo noteikumu būtība ir veikt šādus grozījumus Rīgas domes 2023.  gada 20.  decembra saistošajos noteikumos Nr. RD-23-249-sn “Par pašvaldības atbalstu kultūras, mākslas pasākumu īstenošanai un amatiermākslas kolektīvu darbības nodrošināšanai Rīgā” (turpmāk – Noteikumi):
1) precizēt Noteikumu 1., 53.  punktu un 2.3., 2.4., 2.7. apakšpunktus, detalizētāk definējot Līdzfinansējuma saņemšanas nosacījumus;
2) papildināt Noteikumus ar 2.8. apakšpunktu, definējot jaunu Līdzfinansējuma saņemšanas veidu publiskās mākslas darbu radīšanai pilsētvidē;
3) papildināt Noteikumus ar 2.9. un 2.10. apakšpunktu, precīzāk definējot reputācijas riska un sadarbību ar sankcionētu personu nosacījumus Līdzfinansējuma pretendentiem;
4) precizēt Noteikumu 5. punktu, nosakot Līdzfinansējuma piešķiršanas komisiju sastāva izvirzīšanas kārtību; 
5) precizēt Noteikumu 6.3. punktu, izveidojot jaunu 6.3.1 apakšpunktu ar reputācijas riska un sadarbību ar sankcionētu personu nosacījumiem;
6) papildināt Noteikumu 6.4. apakšpunktu un 8. punktu, precizējot Līdzfinansējuma piešķiršanas nosacījumus;
7) papildināt Noteikumus ar 10.7.1 apakšpunktu, ietverot jaunu Līdzfinansējuma saņemšanas veidu publiskās mākslas darbu veidošanai pilsētvidē; 
8) papildināt Noteikumu 12. punktu ar Līdzfinansējuma konkursu nolikumu saskaņošanas kārtību;
9) precizēt Līdzfinansējuma konkursu rezultātu publicēšanas apmēru tīmekļvietnēs Noteikumu 14. punktā;
10) precizēt un papildināt ar Līdzfinansējumu atbalstāmās un neatbalstāmās izmaksas Noteikumu 19.6., 25.6., 33.7., 42.5. 1, 50.2., 50.5., 51.5. 1 apakšpunktos un 56., 61.1 punktā;
11) papildināt Noteikumus ar 22.1, 58.1 punktu, precizēt Noteikumu 37. punktu, limitējot Līdzfinansējuma saņēmēju skaitu vienā Līdzfinansējuma grupā un radot nosacījumus finansējuma saņemšanai plašākam organizatoru lokam; 
12) papildināt Noteikumus ar 23.1 punktu, nosakot prasību organizatoram būt arī kultūras un mākslas nozares pasākumu rīkotājam; 
13) precizēt piešķiramā Līdzfinansējuma nosacījumus un apmēru Noteikumu 24., 32., 36., 38., 40., 52., 63. punktā un papildināt ar 58.2 punktu.
Iepriekš norādītie grozījumi ir formāli vai administratīvi un neietekmē novērtējumu attiecībā uz komercdarbības atbalsta pasākuma saderību ar Eiropas Savienības iekšējo tirgu.
Saistošie noteikumi paredz papildināt Noteikumus ar jaunu 2.7.1 apakšnodaļu ar jaunu Līdzfinansējuma veidu, kas paredzēts jaunu publiskās mākslas darbu radīšanai pilsētvidē, veicinot laikmetīgās mākslas pieejamību, līdzsvarotu mākslas darbu izvietojumu Rīgas apkaimēs, to integrāciju publiskajā ārtelpā un sabiedrības iesaisti pilsētvides attīstībā.

	2. Fiskālā ietekme uz pašvaldības budžetu, iekļaujot attiecīgus aprēķinus (šo informāciju neiekļauj saistošajiem noteikumiem par pašvaldības nodevām)
Saistošie noteikumi šo jomu neietekmē. Saistošo noteikumu īstenošanas gadījumā līdzfinansējuma piešķiršana tiek realizēta Pašvaldības kārtējā gada budžetā šim mērķim piešķirto finanšu līdzekļu ietvaros. Līdzfinansējuma veids publiskās mākslas darbu radīšanai pilsētvidē tiek ietverts Pašvaldības budžeta programmā 16.22.00. “Pilsētas pasākumu noformējums”.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci (aktuālā situācija, prognozes tirgū un atbilstība brīvai un godīgai konkurencei)
Saistošie noteikumi sekmē kultūras un mākslas pasākumu, jaunu publiskās mākslas darbu tapšanas, amatiermākslas kolektīvu darbības pieejamību un daudzveidību Pašvaldības administratīvajā teritorijā. Saistošie noteikumi izslēdz komercdarbības atbalsta iespējas.
Saistošo noteikumu 10.7.1 apakšpunktā un 2.7.1 apakšnodaļā noteiktais līdzfinansējums (atbalsts) paredzēts jaunu, kvalitatīvu publiskās mākslas darbu izveides pilsētvidē atbalstam, veicinot augstas kvalitātes laikmetīgās mākslas klātbūtni pilsētvidē. Līdzfinansējuma programma paredz veidot vienmērīgu, pārdomātu publiskās mākslas izvietojumu visās Rīgas apkaimēs, pilnvērtīgi integrēt mākslas darbus publiskajā ārtelpā, kā arī veicināt aktīvāku mākslinieku un sabiedrības iesaisti pilsētvides veidošanas procesos. Publiskie mākslas darbi un ar tiem saistītie pasākumi ir pieejami Pašvaldības administratīvajā teritorijā visai sabiedrībai bez maksas, tas kalpo tikai sociālam un kultūras mērķim, kam nav saimnieciska rakstura, kā arī ietverts nosacījums, ka ieņēmumi no pasākuma pakalpojumiem (dalības maksa, biļešu tirdzniecība utt.) nesedz vairāk kā 50 % no konkrētā pasākuma faktiskajām izmaksām, un tādējādi pasākumam nav saimnieciska rakstura. Šādu publiskās mākslas darbu (pasākumu) izveide nav kvalificējama kā pretendenta saimnieciskā darbība, un visu četru Komercdarbības atbalsta kontroles likuma 5. pantā noteikto komercdarbības atbalsta pazīmju pastāvēšana nav jāvērtē.


	4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām
Saistošo noteikumu 10.7.1 apakšpunktā un 2.7.1 apakšnodaļā noteiktās līdzfinansējuma administratīvās procedūras tiek noteiktas Departamenta izdotajā konkursa nolikumā. Nolikumā tiek noteikti komercdarbības atbalsta izslēdzošie kritēriji.

	5. Ietekme uz pašvaldības funkcijām un cilvēkresursiem
Saistošo noteikumu izpilde neietekmēs Pašvaldībai pieejamos resursus un tie tiks īstenoti esošo funkciju un resursu ietvaros.


	6. Izpildes nodrošināšana
Saistošo noteikumu izpildi nodrošina Pašvaldības Izglītības, kultūras un sporta departaments.


	7. Prasību un izmaksu samērīgums pret ieguvumiem, ko sniedz mērķa sasniegšana
Saistošie noteikumi ir atbilstoši iecerētā mērķa sasniegšanas nodrošināšanai – precizēt kārtību un nosacījumus, kādā Pašvaldība atbalsta un piešķir Līdzfinansējumu privātpersonām kultūras un mākslas pasākumu īstenošanai, publiskās mākslas darbu veidošanai un amatiermākslas kolektīvu darbības nodrošināšanai Rīgā. Pašvaldības izraudzītie līdzekļi ir leģitīmi un rīcība ir atbilstoša augstāka juridiska spēka tiesību normā noteiktajam.

	8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija
Atbilstoši Pašvaldības likuma 46. panta trešajai daļai saistošie noteikumi un tam pievienotais paskaidrojuma raksts tika publicēts Pašvaldības oficiālajā tīmekļvietnē sabiedrības viedokļa noskaidrošanai laika periodā no 2026. gada 3. novembra līdz 18. novembrim. 



